Depoe Bay (település)

Depoe Bay (kiejtése:[depoː beːj]) az Amerikai Egyesült Államok északnyugati részén, Oregon állam Lincoln megyéjében helyezkedik el. A várost 1973-ban alapították. A 2010. évi népszámlálási adatok alapján 1 398 lakosa van, ez 19,1%-os növekedés a 2000. évi adatokhoz képest. Területe 4,69 km², melynek 100%-a szárazföld. Kikötője 2,4 hektáros méretével a világ legkisebb hajózható kikötője. Történet Depoe Bay első lakói a siletz indián törzs tagjai voltak. A város névadója William Charles DePoe, aki később Depoe Charlie néven lett ismert. Családja az 1894-es Dawes Act keretében szerezte meg a területet. Nevét számos rejtély övezi. Egy elmélet alapján nevét onnan kapta, hogy a helyi siletz törzsnek a mai Toledo területén elhelyezkedő katonai raktárból élelmet szállított. A város kikötője a 2011-es tóhokui földrengés és cunami következtében károkat szenvedett. Népesség 2010 A 2010-es népszámláláskor a városnak 1 398 lakója, 714 háztartása és 411 családja volt. A népsűrűség 298,2 fő/km². A lakóegységek száma 1 158, sűrűségük 247 db/km². A lakosok 92,9%-a fehér, 1,5%-a indián, 1,2%-a ázsiai, 0,2%-a a Csendes-óceáni szigetekről származik, 1,5%-a egyéb etnikumú, 0,6% pedig kettő vagy több etnikumú. A spanyol vagy latino származásúak aránya 4,8% (3,7% mexikói, 0,2% Puerto Ricó-i, 0,1% kubai, 0,7% pedig egyéb spanyol/latino származású). A háztartások 10,6%-ában élt 18 évnél fiatalabb. 48,7% házas, 6% egyedülálló nő, 2,8% pedig egyedülálló férfi; 42,4% pedig nem család. 32,8% egyedül élt; 13,3%-uk 65 éves vagy idősebb. Egy háztartásban átlagosan 1,96 személy élt; a családok átlagmérete 2,39 fő. A medián életkor 56,6 év volt. A város lakóinak 9,7%-a 18 évesnél fiatalabb, 5% 18 és 24 év közötti, 16,5%-uk 25 és 44 év közötti, 38,9%-uk 45 és 64 év közötti, 29,8%-uk pedig 65 éves vagy idősebb. A lakosok 48,1%-a férfi, 51,9%-uk pedig nő. 2000 A 2000-es népszámláláskor a városnak 1 174 lakója, 584 háztartása és 359 családja volt. A népsűrűség 251,8 fő/km². A lakóegységek száma 911, sűrűségük 195,4 db/km². A lakosok 92,5%-a fehér, 0,34%-a afroamerikai, 1,7%-a indián, 0,6%-a ázsiai, 0,17%-a a Csendes-óceáni szigetekről származik, 1,02%-a egyéb etnikumú, 3,66% pedig kettő vagy több etnikumú. A spanyol vagy latino származásúak aránya 3,58% (2,7% mexikói, 0,1% Puerto Ricó-i, 0,1% kubai, 0,7% pedig egyéb spanyol/latino származású). A háztartások 17%-ában élt 18 évnél fiatalabb. 51,4% házas, 7% egyedülálló nő; 38,5% pedig nem család. 31% egyedül élt; 11,3%-uk 65 éves vagy idősebb. Egy háztartásban átlagosan 2,01 személy élt; a családok átlagmérete 2,43 fő. A medián életkor 50 év volt. A város lakóinak 14,4%-a 18 évnél fiatalabb, 3,9%-a 18 és 24 év közötti, 22,1%-a 25 és 44 év közötti, 35,7%-a 45 és 64 év közötti, 23,9%-a pedig 65 éves vagy idősebb. Minden 100 nőre 95,6 férfi jut; a 18 évnél idősebb nőknél ez az arány 92. A háztartások medián bevétele 35 417 amerikai dollár, ez az érték családoknál $43 967. A férfiak medián keresete $28 750, míg a nőké $25 469. A város egy főre jutó bevétele (PCI) $24 994. A családok 5,5%-a, a teljes népesség 8%-a élt létminimum alatt; a 18 év alattiaknál ez a szám 15,1%, a 65 év felettieknél pedig 2,1%. Éghajlat A város éghajlata meleg, kevés csapadékkal. A legmelegebb hónap július, a melegrekord e hónapban dőlt meg, közel 38 °C-kal; a leghidegebb pedig december, a hidegrekord e hónapban dőlt meg, -17 °C-kal. Szereplések 1975-ben a Száll a kakukk fészkére című film halászjelenetét a városban forgatták. 2008-ban a Megváltás című film éttermi jeleneteit a Tidal Raves Restaurantban forgatták. Média A város rádiója az Agpal Broadcasting által működtetett KPPT-FM, mely 70-es és 80-as évekbeli rock- és popdalokat játszik. Fordítás Ez a szócikk részben vagy egészben a Depoe Bay, Oregon című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk (angolul) Általános ismertető Oregon Blue Book